"Ku bar murna,karenku ya kama zaki" | TRT Hausa
"Ku bar murna,karenk...
"Ku bar murna,karenku ya kama zaki"
Kakakin ma'aikatar harkokin wajen Amurka,Heather Nauert ta ce,kamata yayi duniya ta daina zargin Bin Salman da kisan Kashoggi,saboda akwai tambayoyi da dama wadanda kawo yanzu ba a samu amsoshinsu ba.
19.11.2018 ~ 16.05.2019
Nauert ta ce, rade-radin da a yanzu haka ake ci gaba da yadawa na cewa Fadar House ta gano kwararan hujjojin da ke nuna cewa Yarima mai jiran gado na Saudiyya ne ke alhakin kashe dan jarida Jamal Kashoggi,kanzon kurege ne.
Kakakin ta wallafa wata rubutacciyar sanarwa bayan ganawar da ta yi da ministan harkokin wajen Amurka,Mike Pompeo,shugaban Hukumar Leken Asiri ta CIA,Gina Haspel kan batun kisan Basa'udiyyen dan jaridan,inda ta ce
"Amurka ta yanke shawarar hukunta duk wanda ke da hannu a kisan Kashoggi.Amma dukannin labaran da yanzu ake ci gaba da yadawa game da kwakkwarar hujjar da fadar White House ta cimmawa kan wannan batun zuki-ta-malle ne.Saboda akwai tambayoyi bila-adadin wadanda kawo yanzu ba a samu amsoshinsu ba.Sanin kowa ne,mun kakaba wa mutane 17 wadanda ke da hannu a mutuwar Kashoggi,takunkumi.Matakinmu na gaba shi ne, gano wadanda suka kitsa da kuma kashe dan jaridan.Zamu ci gaba da yin taka-tsantsan yayin gudanar da wannan aikin,don kare alakar da ke tsakanin Amurka da Saudiyya".
A jiya ne dai CIA ta sanar da cewa,Muhammad Bin Salman ne ya bada umarnin kashe Kashoggi.Amma ga dukannin alamu gwamnatin Washington ba ta da aniyar jauya wa babbar kawarta a yankin Gabas Tsakiya,baya.
Tag: white house , kashoggi , mike pompeo , heather nauert , amurka
Indonesiya ta yanke hukuncin kisa ga dan kasar Faransa
Kotu a Indonesiya ta yanke hukuncin kisa ga wani Bafaranshe da aka tuhuma da safarar miyagun kwayoyi zuwa kasar.
Manyan labaran wasu jaridun kasashen waje 21.05.2019
Manyan labaran wasu jaridun kasashen waje 21.05.2019.
'Yan Taliban sun kashe 'yan sanda 3 a Afganistan
'Yan sanda 3 sun rasa rayukansu sakamakon wani hari da aka kai a ranar lahadin nan a caji ofis din yankin Dug Abad dake Kabul Babban Birnin Kasar Afganistan.
An kashe jami'an tsaro 3 da fursunoni 29 a wani gidan kurkuku dake Tajikistan
Sakamakon wani rikici da ya barke a gidan kurkukun da ake daure da 'yan ta'addar Daesh a Tajikistan gandirobobi 3 da fursunoni 29 sun rasa rayukansu.
Iran zata sayar da gangan mai akan farashin dala 62.28 20.05.19 08:11:00
Majalisar Dinkin Duniya ta sa baki cikin tashin hankalin Iran da Amurka 21.05.19 12:39:00
Kasashen Larabawa dana Musulmi zasu gudanar da muhimman tarukan koli a Makka 20.05.19 05:09:00
An kalubalanci harin da aka kaiwa Masallaci a Amurka 20.05.19 06:08:00
Bukukuwan ranar tuna Atatürk a fadin ƙasar Turkiyya 20.05.19 10:29:00